Esbjergs unge offensivprofil Anders Dreyer er ifølge bold.dks oplysninger i England for at færdiggøre et skifte til Premier League-klubben Brighton.

Med 21 mål i 33 kampe bragede Anders Dreyer igennem for Esbjerg i 1. division i sidste sæson, og det har fået flere bejlere til at melde sig på banen denne sommer.

Østrigske Rapid Wien har tidligere erkendt sin interesse, men 20-årige Dreyer er ifølge bold.dks oplysninger nu tæt på at kunne kalde sig selv for Premier League-spiller.

Dreyer er efter 3-3-kampen mod Randers lørdag – hvor Dreyer scorede og brændte et straffespark – således taget til England for at færddigøre et skifte til Brighton.

Esbjerg er enige med sydenglænderne om en pris på Dreyer, og nu mangler blot Dreyers personlige forhold og et lægetjek.

Det engelske transfervindue lukker torsdag aften.

Kenni Poulsen/mikael@bold.dk